CELEX: 62008CA0140
Language: et
Date: 2009-10-29 00:00:00
Title: Kohtuasi C-140/08: Euroopa Kohtu (kolmas koda) 29. oktoobri 2009 . aasta otsus (Tallinna Halduskohtu eelotsusetaotlus — Eesti Vabariik) — Rakvere Lihakombinaat AS versus Põllumajandusministeerium, Maksu- ja Tolliameti Ida maksu- ja tollikeskus (Ühine tollitariifistik — Kombineeritud nomenklatuur — Tariifne klassifitseerimine — Kuke ja kana külmutatud tükid või rups — Eesti ühinemine — Üleminekumeetmed — Põllumajandussaadused — Ülemäärased varud — Määrus (EÜ) nr 1972/2003)

19.12.2009   
            
            
               ET
            
            
               Euroopa Liidu Teataja
            
            
               C 312/5
            
         Euroopa Kohtu (kolmas koda) 29. oktoobri 2009. aasta otsus (Tallinna Halduskohtu eelotsusetaotlus — Eesti Vabariik) — Rakvere Lihakombinaat AS versus Põllumajandusministeerium, Maksu- ja Tolliameti Ida maksu- ja tollikeskus
   (Kohtuasi C-140/08) (1)
   
   (Ühine tollitariifistik - Kombineeritud nomenklatuur - Tariifne klassifitseerimine - Kuke ja kana külmutatud tükid või rups - Eesti ühinemine - Üleminekumeetmed - Põllumajandussaadused - Ülemäärased varud - Määrus (EÜ) nr 1972/2003)
   2009/C 312/07
   Kohtumenetluse keel: eesti
   
      Eelotsusetaotluse esitanud kohus
   
   Tallinna Halduskohus
   
      Põhikohtuasja pooled
   
   
      Hageja: Rakvere Lihakombinaat AS
   
      Kostjad: Põllumajandusministeerium, Maksu- ja Tolliameti Ida maksu- ja tollikeskus
   
      Kohtuasja ese
   
   Eelotsusetaotlus — Tallinna Halduskohus — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) I lisa ning komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta (ELT L 293, lk 3; ELT eriväljaanne 03/40, lk 474) artikli 4 lõigete 1 ja 2 tõlgendamine — Mehaaniliste vahenditega eraldatud, külmutatud, mehaaniliselt konditustatud kanaliha — Klassifitseerimine kombineeritud nomenklatuuri rubriiki 0207 14 10 (kana ja kuke külmutatud tükid, kondita) või rubriiki 0207 14 99 (kana ja kuke külmutatud rups, muud) — Ettevõtjate põllumajandustoodete ülemääraste varude maks — Ülekandevaru ja ülemäärase varu koguse kindlaksmääramine kõnealuse maksuga maksustamiseks
   
      Resolutsioon
   
   
               1.
            
            
               Nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, mida on muudetud komisjoni 11. septembri 2003. aasta määrusega (EÜ) nr 1789/2003, tuleb tõlgendada nii, et sellised tooted, nagu need, mis on põhikohtuasjas kõne all, mis koosnevad külmutatud lihamassist, mis on saadud kukkede ja kanade mehaanilisel konditustamisel ja mis on mõeldud inimtoiduks, tuleb klassifitseerida kombineeritud nomenklatuuri alamrubriiki 0207 14 10.
            
         
               2.
            
            
               Komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta (muudetud komisjoni 10. veebruari 2004. aasta määrusega (EÜ) nr 230/2004) artikli 4 lõikega 2 ei ole vastuolus selline siseriiklik õigusnorm nagu üleliigse laovaru tasu seaduse (muudetud 25. jaanuaril 2007 vastu võetud seadusega) § 6 lõige 1, mille kohaselt määratakse ettevõtja üleliigne laovaru kindlaks nii, et 1. mail 2004 tegelikult ettevõtja valduses olnud laovarust arvestatakse maha ülekandevaru, mis arvutatakse eelnenud nelja tegutsemisaasta 1. mai keskmise laovaru alusel, mida suurendatakse 1,2 korda vastavalt asjassepuutuvas liikmesriigis sellel nelja-aastasel ajavahemikul täheldatud põllumajandustoodangu kasvule.
            
         
               3.
            
            
               Määrusega nr 1972/2003 ei ole vastuolus ettevõtja üleliigse laovaru maksustamine ka siis, kui ettevõtja tõendab, et ta selle laovaru turustamisest pärast 1. maid 2004 kasu ei saanud.
            
         
      (1)  ELT C 171, 5.7.2008.